EkBass/fiwiki-20250220-pages-articles huggingface dataset:
Vanuatu Daily Post

Vanuatu Daily Post on vanuatulainen sanomalehti. Se on maansa ainoa sanomalehti, jota julkaistaan päivittäin. Lehti julkaistaan Port Vilassa. Sen uutiset ovat englanniksi. == Aiheesta muualla == *Vanuatu Daily Post Luokka:Vanuatulaiset sanomalehdet Luokka:Port Vila
Yoshinobu Miyake

Yoshinobu Miyake (, s. 24. marraskuuta 1939 Tokio) on japanilainen painonnostaja, olympiavoittaja ja maailmanmestari. Vain 155 senttiä pitkä Miyake voitti olympiakultaa Tokiossa 1964 ja Méxicossa 1968 sekä hopeaa Roomassa 1960. Münchenin kisoissa 1972 hän oli sarjassaan neljäs. Hän on edelleen Japanin ainoa painonnoston olympiavoittaja. Miyake on nelinkertainen maailmanmestari (1962, 1963, 1965 ja 1966). Urallaan hän teki kaikkiaan 25 maailmanennätystä. Oman uransa jälkeen Miyake alkoi valmentaa Japanin painonnostojoukkuetta. Hänen veljensä Yoshiyuki Miyake on kaksinkertainen painonnoston maailmanmestari ja olympiapronssimitalisti. == Lähteet == * http://www.sports123.com/wei/mw-60.html * http://www.sports123.com/wei/mw-56a.html === Viitteet === == Aiheesta muualla == * Miyake olympic.org:sa Luokka:Japanilaiset olympiavoittajat Luokka:Japanilaiset painonnostajat Luokka:Vuonna 1939 syntyneet Luokka:Elävät henkilöt
Alfred Adler

Alfred Adler () oli itävaltalainen psykiatri ja psykoterapeutti, joka kehitti yksilöpsykologiaa. Adler oli juutalainen, joka oli omaksunut kristinuskon. Adlerin psykologian kulmakiviä on alemmuuskompleksin käsite. Alemmuskompleksista kärsivä kompensoi usein tiedostamatonta alemmuudentunnettaan mahtipontisella tai epäsosiaalisella käyttäytymisellä. Adlerin luomassa psykoterapiamallissa pyritään tukemaan kompleksista kärsivää kohti kypsempää käyttäytymistä. Adler tapasi vuonna 1902 Sigmund Freudin ja he perustivat Wienin psykoanalyyttisen yhdistyksen, jonka puheenjohtajaksi Adler ryhtyi. Myöhemmin Adler, kuten aikalaisensa Carl Gustav Jungkin, otti jonkin verran etäisyyttä psykoanalyysiin ja joihinkin Freudin ajatuksista. Freud ei hyväksynyt Adlerin ajattelun eroavaisuuksia omastaan, ja heidän välinsä rikkoutuivat. Adler oli kirjailija ja toimittaja Margot Adlerin isoisä. == Lähteet == == Aiheesta muualla == Luokka:Itävaltalaiset psykologit Luokka:Psykoterapeutit Luokka:Vuonna 1870 syntyneet Luokka:Vuonna 1937 kuolleet Luokka:Seulonnan keskeiset artikkelit
Kaleva (kansanperinne)

Kaleva tai Kalevi, viroksi Kalev, on myyttinen hahmo itämerensuomalaisten kansojen mytologiassa. Kaleva tunnettiin muinaisena jättiläisenä, mutta myös kuninkaana. Kalevala-eepoksen nimi tulee sanasta Kaleva. Kalevaa useammin suomalainen ja itämerensuomalainen tarusto tuntevat kuitenkin kalevanpojat, jotka olivat jättiläisiä tai kuninkaan poikia. Elias Lönnrot päätyi näkemykseen, jonka mukaan Kaleva olisi suomalaisten vanhin tunnettu esi-isä. Hän katsoi myös, että Väinämöinen, Ilmarinen, Lemminkäinen, Joukahainen ja Kullervo olivat hänen jälkeläisiään. Muinaisenglantilaisessa Widsith- runoelmassa mainitaan lyhyesti Caelic, joka "hallitsi finnejä". Caelic on spekulatiivisesti yhdistetty Kalevaan. Suullisessa runoudessa Kaleva on liittynyt monenlaisiin myyttisiin mielikuviin ja suoranaiseen kulttiin viittavat vanhat käsitykset Kalevankuusesta (pyhä kuusi) ja Kalevan puusta (pyhä puu). Kalevan nimellä on myös nimetty luonnonpaikkoja. ==Katso myös== *Kalevan tähti (Sirius) *Kalevantuli *Kalevan miekka (Orionin vyö) *Vesisäihky == Lähteet == Luokka:Suomalaiset taruhenkilöt Luokka:Jättiläiset Luokka:Itämerensuomalainen kansanperinne
Aerologia

Aerologia on ilmakehää tutkiva tiede, meteorologian osa-alue, joka tutkii ilmakehän ominaisuuksia, kuten ilmavirtauksia rajakerroksen yläpuolella (noin kilometristä ylöspäin).Ilmakehä Ilmatieteen laitos Tärkeimpinä työkaluinaan se on perinteisesti käyttänyt radioluotauksia,Radioluotaus, Ilmatieteen laitos mutta nykyisin paljon uusia havaintoja on tuonut kaukokartoitus satelliitteineen, tuulikeilaimineen ja radioakustisine laitteineen. == Lähteet == Luokka:Meteorologia
Al-Salam al-amiri

Al-Salam al-amiri on Qatarin kansallislaulu. Se otettiin käyttöön 1996 emiiri šeikki Hamad ibn Khalifa Al Thanin astuttua valtaan. ==Arabiankieliset sanat== قسماً بمن رفع السماء قسماً بمن نشر الضياء قطر ستبقى حرة تسمو بروح الفداء سيروا على نهج الأولى وعلى ضياء الأنبياء قطر بقلبي سيرة عز وأمجاد الإباء قطر الرجال الأولين حماتنا يوم النداء وحمائم يوم السلام جوارح يوم الفداء ==Aiheesta muualla== * The National Anthem of The State of Qatar (Qatarin ulkoministeriö) Luokka:Qatarilainen kulttuuri Luokka:Kansallislaulut
Meniñ Qazaqstanım

Meniñ Qazaqstanım (Менің Қазақстаным) on Kazakstanin kansallislaulu. Laulu otettiin käyttöön 6. tammikuuta 2006. Laulu perustuu Kazahstanin autonomisen sosialistisen neuvostotasavallan hymniin, joka on valmistunut 1956. Laulun on säveltänyt Šamši Kaldajakov ja sanoittanut Žumeken Nažimedenov. Kazakstanilaisten tietojen mukaan laulun tekstin on muokannut nykyaikaan sopivaksi Nursultan Nazarbajev, Kazakstanin entinen presidentti. == Laulun sanat == Kazakiksi kyrillisin aakkosin Kazakiksi latinalaisin aakkosin :Алтын күн аспаны, :Алтын дән даласы, :Ерліктің дастаны, :Еліме қарашы! :Ежелден ер деген, :Даңкымыз шықты ғой. :Намысын бермеген, :Қазағым мықты ғой! :Altın kün aspanı, :Altın dän dalası, :Erliktiñ dastanı - :Elime qaraşı! :Ejelden er degen, :Dañqımız şıqtı ğoy, :Namısın bermegen, :Qazağım mıqtı ğoy! Kerto: :Менің елім, менің елім, :Гүлің болып егілемін, :Жырың болып төгілемін, елім! :Туған жерім менің – Қазақстаным! Kerto: :Meniñ elim, meniñ elim, :Güliñ bolıp egilemin, :Jırıñ bolıp tögilemin, elim! :Tuwğan jerim meniñ — Qazaqstanım! :Ұрпаққа жол ашқан, :Кең байтақ жерім бар. :Бірлігі жарасқан, :Тәуелсіз елім бар. :Қарсы алған уақытты, :Мәңгілік досындай. :Біздің ел бақытты, :Біздің ел осындай! :Urpaqqa jol aşqan, :Keñ baytaq jerim bar. :Birligi jarasqan, :Täwelsiz elim bar. :Qarsı alğan waqıttı, :Mäñgilik dosınday. :Bizdiñ el baqıttı, :Bizdiñ el osınday! Kerto: :Менің елім, менің елім, :Гүлің болып егілемін, :Жырың болып төгілемін, елім! :Туған жерім менің – Қазақстаным! Kerto: :Meniñ elim, meniñ elim, :Güliñ bolıp egilemin, :Jırıñ bolıp tögilemin, elim! :Tuwğan jerim meniñ — Qazaqstanım! == Vuoden 2012 tapaus == Maria Dmitrienkon voitettua kultaa Kuwaitissa ammunnassa vuonna 2012, Kuwaitin viranomaiset soittivat vahingossa Borat-elokuvassa esiintyneen pilaversion Kazakstanin kansallislaulusta. Selityksen mukaan laulu oli ladattu YouTubesta. == Lähteet == Luokka:Kansallislaulut Luokka:Kazakstanilainen kulttuuri
Kira Poutanen

Kira Poutanen (s. 30. maaliskuuta 1974 Lahti) on suomalainen kirjailija, suomentaja ja käsikirjoittaja. Hän on työskennellyt myös toimittajana ja näyttelijänä. Poutanen voitti vuonna 2001 lasten- ja nuortenkirjallisuuden Finlandia-palkinnon teoksesta Ihana meri. (Otava, 2001). Ihana meri on käännetty tanskaksi (Det skønne, skønne hav, Romano Carlsen, 2002), latviaksi (Skaista jūra, Jāņa Rozes, 2007) ja unkariksi (A Csodálatos Tenger, Cerkabella, 2009). Poutanen valmistui ylioppilaaksi Kallion ilmaisutaidon lukiosta vuonna 1993 ja filosofian maisteriksi Helsingin yliopistosta vuonna 1999 pääaineenaan ranskan kääntäminen. Hän on opiskellut myös viestintää Paris III -yliopistossa ja valmistunut näyttelijäksi pariisilaisesta Florent- teatterikoulusta vuonna 2002. Poutanen on suomentanut muiden muassa Joyce Carol Oatesin, Joël Dickerin ja Delphine de Viganin romaaneja. Hän on toiminut Ranskan live-toimittajana MTV-uutisissa sekä kirjoittanut kolumneja ja artikkeleita muun muassa Helsingin Sanomiin sekä Hyvä Terveys- ja Elle- lehtiin. Poutanen on näytellyt useissa lyhytelokuvissa ja mainoksissa Ranskassa sekä teatterinäyttelijänä ranskalaisissa Okibu- ja Etincelles- teatteriryhmissä. Poutanen on asunut Ranskassa vuodesta 1997. == Teoksia == * * * * * * * Rakkautta borealis. Helsinki, WSOY, 2012 ISBN 9789510393390 * Ibiza original-äänikirja, Storytel, 2018 * == Lähteet == Luokka:Suomalaiset kirjailijat Luokka:Vuonna 1974 syntyneet Luokka:Elävät henkilöt
Endogamia

Endogamia (kreik. endon, 'sisällä'; gamos, 'avio') eli sisäryhmäavioliittoisuus on järjestelmä, jossa puoliso on otettava omasta heimosta tai sosiaalisesta ryhmästä. Endogamiaa ovat harjoittaneet esimerkiksi aristokraatit, uskonnolliset yhteisöt, etniset ryhmät ja yhteiskuntaluokat. Intiassa endogamia on edelleen käytössä kastilaitoksessa. Endogamian noudattamista saatetaan valvoa rangaistuksilla, jotka ovat vaihdelleet eri kulttuureissa paheksunnasta kuolemanrangaistukseen. ==Katso myös== * Eksogamia ==Lähteet== Luokka:Avioliitto Luokka:Kulttuuriantropologia
Kuntalehti

Kuntalehti on kunta-alan aikakauslehti, kustantaa Kuntaliiton kustannusyhtiö KL-Kustannus Oy. Lehti ilmestyy keskimäärin 12 kertaa vuodessa. Kuntalehti on suunnattu luottamushenkilöille kansanedustajista paikallisiin päätöksentekijöihin, valtion ja kuntien viranhaltijoille, julkisen sektorin asiantuntijoille, seudullisille toimijoille sekä muun muassa kuntien liikelaitosten ja yritysten edustajille. Ensimmäinen Kuntalehti ilmestyi alkuvuodesta 1993, jolloin se korvasi aiemmat kuntien keskusjärjestöjen lehdet: Suomen Kunnat -lehden ja Suomen Kunnallislehden. Kuntalehden päätoimittajana ja KL-Kustannus Oy:n toimitusjohtajana työskenteli lehden perustamisesta saakka eli vuodesta 1993 alkaen Olli Havu aina vuoteen 2011 saakka. Havun jälkeen päätoimittajana toimi Hannu Kataja. Lehden nykyinen päätoimittaja Markku Vento aloitti helmikuussa 2020. Kuntalehden aihealueita ovat kunnallistalous, palvelujen tuottaminen, kuntayhteistyö, työmarkkinat, yritystoiminta, elinkeinopolitiikka, kuntamarkkinointi, demokratia, kansantalous sekä valtion ja EU:n toiminta suhteessa kuntiin. == Päätoimittajat == * Olli Havu 1993–2011 * Hannu Kataja 2011–2016 * Marja Honkakorpi 2016–2020 * Markku Vento 2020– == Lähteet == == Aiheesta muualla == * Kuntalehden verkkosivut Luokka:Suomalaiset ammattilehdet Luokka:Suomalaiset järjestölehdet Luokka:Suomalaiset yhteiskunnalliset lehdet‎ Luokka:Suomen kunnallispolitiikka
OIE

pienoiskuva|Toimiston päämaja Pariisissa.OIE (engl. World Organisation for Animal Health (WOAH), ransk. Organisation Mondiale de la Santé Animale (OMSA), esp. Organización Mundial de Sanidad Animal (OMSA). on 1924 perustettu kansainvälinen eläinten tartuntatautien toimisto, minkä tarve todettiin 1920 Belgiassa eläintartuntataudin vuoksi. Järjestön päämaja on Pariisissa. 1942 oli suunnitteilla sen siirtäminen Berliiniin ja toisen maailmansodan jälkeen lakkauttaminen mahdollisen tilalle suunnitellun Yhdistyneiden kansankuntien järjestelmän vuoksi, mutta OIE jäi voimaan, minkä jälkeen se on solminut monia yhteistyösopimuksia muiden, myös Yhdistyneiden kansakuntien alaisten erityisjärjestöjen kanssa. OIE kokoaa, jäsentää ja jakaa myös lintuinfluenssaan liittyvää tautitietoa samaan tapaan kuin Maailman terveysjärjestö WHO raportoi ihmisten saamista tartunnoista ja kuolintapauksista. Järjestö pitää yllä listoja eläintaudeista. OIE Listed diseases OIE 26.8.2012 Ainakin vuonna 2000 taudit jaettiin A-listaan ja B-listaan. List of Diseases by OIE Classification: List A Dept. Agriculture, Hawaii, 2000 A-listan eläintaudit ovat vakavia, helposti leviäviä, tarttuvia eläintauteja. A-listan tauteja ovat muun muassa * karjarutto * naudan keuhkorutto * newcastlen tauti * sikarutto * suu- ja sorkkatauti == Lähteet == == Aiheesta muualla == *Office international des épizooties Luokka:Kansainväliset järjestöt
Sovjetskyin piiri

Sovjetskyin piiri (, , ), ennen vuotta 1944 ja vuosina 2016–2023 Itškin piiri (, ), on Krimin autonomisen tasavallan itäosissa Ukrainassa sijainnut entinen hallinnollinen alue. Piirin itärajana toimi Asovanmeri. Piirin läpi kulkee valtatie M17, joka on osa H’ersonista Kertšiin ja Kertšinsalmen jälkeen edelleen Venäjän puolelle Krasnodarin aluepiiriin jatkavaa eurooppatietä . Myös rautatie kulkee piirin läpi. Piirin pinta-ala on 1 080 km² ja vuoden 2001 laskennan mukaan siellä asui 37 576 ihmistä. Sittemmin väkiluku on vähentynyt lähes 10 prosenttia, sillä vuoden 2013 alussa väkiluvuksi arvioitiin 34 277 henkeä. Piirin keskus oli Itškin (entinen Sovjetskyi) taajama (9 996 as.), jonka ympärillä on 11 maalaistyyppistä taajamaa, jotka rakentuvat 39:stä kyläneuvostoalueesta. Vuoden 2020 piiriuudistuksessa Itškin piiri liitettiin osaksi uutta Feodosijan piiriä; muutos astui voimaan vuonna 2023.https://zakon.rada.gov.ua/laws/show/807-IXhttps://zakon.rada.gov.ua/laws/show/3334-IX#Text *Dmytrivka, Дмитрівська **Dmytrivka, Дмитрівка **Rovenka, Ровенка *Zavitne Завітненська **Zavitne Завітне **Ptšylniki Пчільники *Illitševe Іллічеве **Illitševe Іллічеве **Vostotšne Восточне **Georgijevka Георгієвка **Djatlivka Дятлівка **Nadežda Надежда **Ritšne Річне **Šahtyne Шахтине *Krasnogvardijske Красногвардійськe **Krasnogvardijske Красногвардійськe **Lohivka Лохівка **Lutšove Лучове *Krasnoflotske Краснофлотськe **Krasnoflotske Краснофлотське **Varvarivka Варварівка **Lebedynka Лебединка **Markove Маркове *Nekrasovka Некрасовка **Nekrasovka Некрасовка **Barsove Барсове **Oktjabrske Октябрське *Prudy Пруди **Prudy Пруди **Pryvilne Привільне *Puškine Пушкіне **Puškine Пушкіне **Lazarivka Лазарівка **Makivka Маківка *Urožaine Урожайнe **Urožaine Урожайнe **Prysyvašne Присивашне *Tšapaivka Чапаївка **Tšapaivka Чапаївка **Kolomenske Коломенське **Mykolajivka Миколаївка **Novoselivka Новоселівка **Novyi Myr Новий Мир **Hlibne Хлібне *Tšornozemne Чорноземне **Tšornozemne Чорноземне **Almazne Алмазне **Demjanivka Дем'янівка **Kornijevka Корнієвка **Rozdolne Роздольне ==Lähteet== Luokka:Krimin autonominen tasavalta
John DeLorean

thumb|260px|DeLorean DMC-12 John Zachary DeLorean (6. tammikuuta 1925 Detroit – 19. maaliskuuta 2005) oli yhdysvaltalainen autonkehittäjä. DeLorean suunnitteli nimeään kantavan DeLorean DMC-12 -urheiluauton, joka nähtiin esimerkiksi elokuvassa Paluu tulevaisuuteen. DeLoreanin nimellä on yli 200 autotekniikkaan liittyvää patenttia. DeLorean opiskeli Chrysler Institutessa ja siirtyi valmistuttuaan Packard Motor Car Companyn palvelukseen. DeLorean oli General Motorsin Pontiacin Advanced Engineering -osastolla luomassa muun muassa Pontiac GTO:ta. DeLorean lähti vuonna 1973 General Motorsilta perustaakseen oman autotehtaan. Saatuaan sijoittajilta tarpeeksi rahoitusta hän päätti perustaa DeLorean Motor Companyn. DMC-12 -auton sarjavalmistusta suunniteltiin, mutta autoa valmistettiin vain kolmen vuoden ajan 1981–1983 Pohjois-Irlannissa. DMC ei kuitenkaan pystynyt saamaan rahoitusta ja ajautui konkurssiin. ==Aiheesta muualla== Luokka:Yhdysvaltalaiset henkilöt Luokka:Autonsuunnittelijat Luokka:Vuonna 1925 syntyneet Luokka:Vuonna 2005 kuolleet
Sinfoninen black metal

Sinfoninen black metal on pitkälti samankaltaista musiikkia kuin black metal, mutta sisältää paljon enemmän orkestraalisia elementtejä. Emperorin tuotantoa, varsinkin vanhempaa, pidetään yleisesti tienraivaajana tälle musiikinlajille, kuten myös Limbonic Artia, Dissectionia ja Dimmu Borgiria. Sinfoninen black metal sekoitetaan usein goottimetalliin. Esimerkki erittäin sinfonisesta black metallista on Dimmu Borgirin levy Spiritual Black Dimensions, joka on jo aika kaukana tyypillisestä black metalista. Cradle of Filth oli pitkään lajin kärkinimi, mutta yhtyeen tyylin pehmentyessä ja silottuessa 2000-luvun alussa sen levytyksiä ei enää pidetty black metalina. Nykyään se lasketaan kuuluvan dark metal -alalajiin. == Katso myös == * Melodinen black metal * In the Nightside Eclipse (CD) * Enthrone Darkness Triumphant (CD) * Nexus Polaris (CD) * Midian (CD) Luokka:Black metalin alalajit Luokka:Sinfoninen metalli de:Black Metal#Entwicklung ab Mitte der 1990er Jahre ru:Блэк-метал#Симфо-блэк- метал
Kemin rautatieasema

Kemin rautatieasema () on Suomen rataverkon liikennepaikka rataosalla Kemin kaupungissa Lapin maakunnassa. Rautatieaseman etäisyys Helsingin rautatieasemalta Haapamäen ja Oulun asemien kautta mitattuna on 858,3 kilometriä. Rautatieasema sijaitsee Kemin keskustan ja valtatien 4 välisellä alueella, aivan keskustan palveluiden tuntumassa. Asemalla pysähtyvät kaikki rataosan henkilöjunat. Lähes kaikki junat käyttävät raidetta yksi, mutta kaksi junaa käyttää kuitenkin raidetta kaksi. Aseman lipunmyynti lakkautettiin 2. elokuuta 2014, mutta asemalla on lippuautomaatti. Kemissä on myös runsaasti tavaraliikennettä. Asemarakennus on rakennettu rautatiehallituksen arkkitehdin Bruno Granholmin laatimien suunnitelmien mukaan, ja se on valmistunut vuonna 1903. Rakennusta on sen jälkeen korjattu useaan otteeseen, ja korjaustöiden yhteydessä rakennus on menettänyt kansallisromanttisia piirteitä omaavan ulkoisen koristelunsa. Nykyisin Kemissä ei enää ole junasuorittajia, vaan liikennepaikan liikenteenohjaustoiminnot hoidetaan keskitetysti kaukokäytöllä Oulusta käsin. Tavaraliikenteen vaihtotyöt kuitenkin vaativat runsaasti ratapihahenkilökuntaa. Vaikka rataosat Rovaniemelle sekä Tornioon ja edelleen Kolariin erkanevat vasta Kemin pohjoispuolella Laurilan asemalla, on Kemi tärkeä rautatieliikenteen solmukohta. Kemin pohjoispuolelta Lautiosaaren vaihteelta erkanee myös sivurata Elijärven kaivokselle. ==Ratapihat== Kemin rautatieasemalla on laajahko ratapiha, joka jakaantuu henkilöliikenteen raiteisiin sekä tavararatapihaan. Ratapiha on kokonaan uusittu ja sähköistetty vuosina 2001–2004. Rautatieasemalta johtaa myös sivurata Ajoksen satamaan. Tällä sivuradalla ovat lisäksi Veitsiluodon, Rivin ja Ajoksen ratapihat. Aseman pohjoispuolella johtaa myös sivurata Metsä-Botnian tehtaalle. Ratapihalla sattui onnettomuus maaliskuussa 2006, kun Dv12-veturi törmäsi puutavaravaunuun. ==Lähteet== ==Aiheesta muualla== * Vr.fi – Kemin rautatieasema * Vaunut.org: kuvia Kemistä Rautatieasema Luokka:Lapin henkilöliikenteen rautatieliikennepaikat Luokka:Sauvosaari Luokka:Bruno Granholmin suunnittelemat rakennukset Luokka:Kemin liikenne
Crash

Crash voi tarkoittaa ainakin seuraavia asioita: * Crash, David Cronenbergin ohjaama elokuva vuodelta 1996 * Crash, Paul Haggisin ohjaama elokuva vuodelta 2004 * The Crash, suomalainen pop-yhtye * Crash Bandicoot, Naughty Dogin Sony Entertainment Studiosille luoma pelihahmo. * Crash, ZX Spectrumiin keskittynyt lehti
Viantienjoki

Viantienjoki on pieni joki Simon kunnassa Lapin maakunnan eteläosassa. Joen alkulähteet ovat Lumiaavan–Martimoaavan soidensuojelualueen reunalla, mutta varsinainen alkupiste on Kaupinlampi-niminen vesiallas. Joen pituus on noin 30 kilometriä. Joki laskee Perämereen Simon ja Kemin kunnanrajan läheisyydessä. Keväisin joki saattaa tulvia voimakkaasti, muun muassa vuoden 2001 kevättulvat aiheuttivat huomattavia vahinkoja maataloudelle. Viantienjoki on matala ja kivikkoinen ja siten sopimaton melontaan tai veneilyyn. Sen sijaan joki on suosittu kalastuskohde. Ennätyskalarekisterin mukaan 19. elokuuta 2004 Viantienjoesta pyydystettiin Suomen suurin kirjoeväsimppu, jolla oli painoa 35 grammaa ja pituutta 12,8 senttimetriä.Vapaa-ajankalastaja: Ennätyskalarekisteri == Lähteet == Luokka:Simon luonto Luokka:Keminmaan joet Luokka:Perämereen laskevat vesistöt Luokka:Suomen vesistöt
Mykiö

Mykiö on silmän värikalvon ja lasiaisen etupinnan välissä sijaitseva kaksoiskupera linssi. Sen tehtävänä on taittaa silmään tuleva valo ja kohdistaa se silmän perälle keskikuoppaan tarkan kuvan saamiseksi. Toisin sanoen näkemisen säätö eri etäisyyksille. Mykiö ei kuitenkaan yksin taita valoa, vaan sarveiskalvo taittaa suurimman osan silmään tulevasta valosta, mutta mykiö kohdistaa valon. Mykiö on joustava ja sädekehän lihakset pystyvät säätämään sen polttoväliä. Kun sädekehän lihakset supistuvat ripustinsäikeet löystyvät ja mykiö tulee paksummaksi. Näin linssi tarkentaa lähietäisyydelle. Ikääntymisen myötä mykiön joustavuus kärsii ja tarkennus ei onnistu enää niin hyvin, tätä kutsutaan ikänäöksi. Mykiö koostuu ohuista päällekkäisistä kerroksista. Mykiö on melko kuiva, sen vesipitoisuus on alhainen ja iän myötä vesipitoisuus pienenee entisestään. Iän myötä myös mykiön sisältämän kalsiumin määrä kasvaa ja sen valkuaisainerakenne muuttuu, mikä vähentää linssin kimmoisuutta. Aikuisen ihmisen mykiö on noin 5 mm paksu ja 9 mm läpimitaltaan. Mykiön rakenteessa voi olla synnynnäisiä poikkeavuuksia kuten pienilinssisyys tai mykiö voi sijaita väärässä kohdassa. Mykiöön voi tulla samentumia, jotka tunnetaan harmaakaihina. Samentumat voivat olla synnynnäisiä tai ilmestyä myöhemmin. Yleensä samentumat eivät ole häiritseviä, mutta jos samentumasta on huomattavaa haittaa voidaan samentuma hoitaa leikkauksella. == Katso myös == * Linssi (optiikka) Luokka:Silmät
Harriet (kilpikonna)

Harriet (noin 1830 Ecuadorin Galápagossaaret – 23. kesäkuuta 2006 Australia) oli galápagoksenjättiläiskilpikonna (Geochelone nigra porteri), jonka iäksi on arvioitu 175 vuotta. Sitä pidettiin elinaikanaan maailman vanhimpana elossa olleena eläimenä, joskin joitakin muita kilpikonnia on väitetty Harrietiakin vanhemmiksi. Harrietia on väitetty Charles Darwinin vuonna 1835 kiinni ottamaksi, mutta tätä tarinaa pidetään todennäköisesti vääränä, sillä vuonna 1998 tehdyn DNA-testin mukaan Harriet kuuluu Geochelone nigran alalajiin G. n. porteri, joka on endeeminen Santa Cruzin saarella, jolla Darwin ei koskaan käynyt. Darwin on siis todennäköisesti saanut Harrietin ja kaksi muuta Galápagokselta mukanaan tuomaansa kilpikonnaa joltakulta, joka on käynyt Santa Cruzilla. == Harrietin elämä == Charles Darwin toi vuonna 1835 mukanaan Lontooseen kolme noin viisivuotiasta, lautasen kokoista kilpikonnaa, joille antoi nimet Tom, Dick ja Harry. Dick kuoli jo vuonna 1880, mutta Tom eli aina vuoteen 1949 asti. Darwinilla oli mukanaan Galápagossaarilla nuori laivasto- upseeri John Wickham, joka oli Lontooseen paluun jälkeen lähdössä kohti Australiaa (ja josta myöhemmin tuli Brisbanen kaupungin poliisituomioistuimen tuomari). Darwin antoi Harry-konnansa hänelle. Vuonna 1842 noin 12-vuotias kilpikonna luovutettiin Australian Queenslandissa sijaitsevalle Brisbanen kasvitieteelliselle puutarhalle. Brisbanessa Harrietia luultiin yli sadan vuoden ajan koiraaksi, ja sitä yritettiin saada parittelemaan muiden Galápagosilta tuotujen naaraskonnien kanssa. Brisbanessa Harrietin piti myös antaa lasten ratsastaa selässään. Kun puutarhan eläinosasto suljettiin, Harrietista ei kuitenkaan hennottu luopua, vaan se jätettiin kulkemaan vapaana puutarhan alueelle. Harriet eli Brisbanessa vuoteen 1958, jolloin se siirrettiin Australian Gold Coastilla sijaitsevaan Fleayn villieläinten turvakotiin, jossa myös sen oikea sukupuoli vihdoin huomattiin 1960-luvulla (ja tuolloin sen nimi myös muutettiin Harrysta Harrietiksi). Vuonna 1987 Harriet siirrettiin edelleen Queenslandin Beerwahissa sijaitsevaan Australia Zoo -nimiseen eläintarhaan, missä se vietti loppuelämänsä vuoteen 2006 saakka. == Luonne == Harrietin sanotaan olleen kilpikonnaksi hyväluontoinen. Sen kerrotaan rakastaneen ihmisten huomiota ja nauttineen kilpeensä taputtamisesta. Suurimman osan päivästä Harriet torkkui kotilammellaan. Harriet söi kiinanruusuja, kesäkurpitsaa, kurpitsaa, papuja, persiljaa, lehtisikuria ja kiinankaalia. Harrietin 175. syntymäpäivää juhlittiin 15. marraskuuta 2005. Luonnossa nämä kilpikonnat elävät "vain" noin 150 vuotta. Harrietin pitkän iän syyksi arvellaan sen viettämää stressitöntä elämää sekä sitä, ettei se koskaan muninut. == Kuolema == Harriet kuoli 175 vuoden ikäisenä 23. kesäkuuta 2006 sairauden aiheuttamaan sydänvikaan. Se painoi kuollessaan lähes 150 kg. Kilpikonnan viimeinen omistaja oli luonto-ohjelmia televisioon tehnyt Steve Irwin. == Lähteet == * Guinness World Records 2006 === Viitteet === Luokka:Kuuluisat kilpikonnat Luokka:Vanhimmat eläimet
Viantie

Viantie on kylä Simon kunnassa Lapin maakunnassa, lähellä Kemin kunnanrajaa. Se sijaitsee Oulun–Tornion rautatien ja valtatien 4 välisellä alueella Viantienjoen varrella. Yhdessä Simoniemen kylän kanssa se muodostaa arvokkaan kulttuuriympäristön vanhoine rakennuksineen. Viantien kylä alkoi muodostua 1900-luvun alussa rakennetun maantien, rautatien ja Viantienjoen risteyskohtaan. Kylän väkiluku on hyvien liikenneyhteyksien ansiosta kasvussa. Viantien pysäkkinä tunnettu rautatieseisake lakkautettiin lopullisesti 1980-luvulla, kun lättähattuliikenne lakkautettiin. Luokka:Simon kylät
Rock and Roll (kappale)

”Rock and Roll” on rockyhtye Led Zeppelinin kuuluisimpia ja tunnetuimpia kappaleita. Se on julkaistu vuonna 1971 yhtyeen albumilla Led Zeppelin IV. Kappale julkaistiin seuraavan vuoden helmikuussa singlenä ”Four Sticks” B-puolenaan. Kappale alkaa rumpali John Bonhamin rummutuksella, johon tulee mukaan John Paul Jonesin basso ja Jimmy Pagen kitarariffi. Kappaleessa on 1950-luvun rock and roll -vaikutteinen hyvin tunnettu kitarariffi, joka jatkuu koko kappaleen ajan. Myös rummut ovat selkeä osa kokonaisuutta ja tekevät kappaleesta nopeatempoisen ja energisen. Kappaleen ovat versioineet muun muassa Kari Peitsamo Revival, Heart, Van Halen, Sheryl Crow ja Jerry Lee Lewis (albumilla Last Man Standing vuonna 2006). ==Kappaleet== A-puoli # B-puoli # * ==Lähteet== Luokka:Led Zeppelinin kappaleet Luokka:Vuoden 1971 kappaleet
Karel Gott

Karel Gott (14. heinäkuuta 1939 Plzeň, natsi-Saksan miehittämä Tšekkoslovakia – 1. lokakuuta 2019 Praha, Tšekki) oli tšekkiläinen laulaja ja näyttelijä. Hän oli Tšekkoslovakian ja Tšekin tunnetuimpia julkisuuden henkilöitä ja oli tunnettu laulajana myös muualla Keski-Euroopassa. == Nousu maineeseen == Karel Gott syntyi Länsi-Böömin Plzeňissä. Hän muutti Prahaan 1950-luvulla ja hankki sähkömekaanikon ammatin. Opiskelun ohessa hän esiintyi Prahan pubeissa laulajana. 1960-luvun alussa Gott alkoi opiskella laulamista Prahan konservatoriossa ja osallistui useisiin laulukilpailuihin, alkaen saada mainetta laulajana. Gott nousi kansalliseen kuuluisuuteen 1962-1963 esiintyen Prahan teattereissa ja saavutti aseman Tšekkoslovakian pop-musiikin huipulla. Useat hänen kappaleensa olivat Karel Svobodan käsialaa. Karel Gottin menestys oli sallittua vain Tšekkoslovakian kommunistisen puolueen ehdoilla, ja sen toiveiden mukaan Gott esiintyi. Hän oli ensimmäinen, joka vastusti julkisesti Peruskirja 77:ää, Tšekkoslovakian ihmisoikeusrikoksia kritisoinutta julistusta ja sen ympärille syntynyttä liikettä. Gott sai kuitenkin kansan suosion puolelleen lauluillaan, jotka olivat poliittisesti näennäisen korrekteja mutta jotka saattoivat sisältää pientä kritiikkiä asioita kohtaan, joita muualla ei sopinut arvostella. Aikana, jolloin viihde oli harvinaista, Gottin suosio nousi ennätyslukemiin. Kommunistit antoivat Gottille kansantaiteilijan arvonimen. Gott edusti Itävaltaa Eurovision laulukilpailussa 1968 kappaleella Tausend Fenster ja sijoittui jaetulle 13 sijalle 17 kilpailijan joukosta. == Samettivallankumouksen jälkeen == Poikkeuksellisen Gottin urasta tekee se, että hän pysyi pop-tähtenä myös kommunistisen hallinnon kaataneen samettivallankumouksen jälkeen. Gott esiintyi yhdessä taiteilijoiden kanssa, jotka olivat olleet kommunistien kieltämiä 20 vuoden ajan. Uuden hallinnon myötä kommunistien myötäilijä muuttui nopeasti demokratian äänitorveksi. Takinkäännöstä arvostelevat yksilöt vaientuivat nopeasti, sillä poliitikot halusivat hyödyntää Gottin suosiota omiin tarkoituksiinsa ja kansa enimmäkseen rakasti Gottia, joka esiintyi yhä Tšekin julkisuudenhahmona ja levytti edelleen. == Lähteet == == Aiheesta muualla == * Karel Gott * Karel Gottin muistokirjoitus Helsingin Sanomissa Luokka:Tšekkiläiset laulajat Luokka:Tšekkiläiset näyttelijät Luokka:Itävallan euroviisuedustajat Luokka:Vuoden 1968 euroviisuedustajat Luokka:Vuonna 1939 syntyneet Luokka:Vuonna 2019 kuolleet
Metsäkallio

Metsäkallio () on kaupunginosa, yksi uusimmista asuinalueista VaasassaKotiranta, Metsäkallio, Kivihaka, Länsiniitty ja Koskisuo ja sijaitsee Kotirannan ja Kivihaan pohjoispuolella. Metsäkalliolla sijaitsee talvikunnossapidetty hiihtolatu. == Lähteet == Luokka:Vaasan kaupunginosat Luokka:Kotirannan suuralue
Gregorios Palamas

Pyhä Gregorios Palamas (, 1296 Konstantinopoli – 1359 Thessaloniki) oli Thessalonikin arkkipiispa ja tunnettu teologi. Hän kehitti Jumalan tuntemisen kokemusperäisen käsitteen, jonka lähtökohtana on, ettei Jumalaa voi oppia tuntemaan älyllisen pohdinnan kautta vaan ainoastaan kokemusperäisen jumalyhteyden eli ihmisen luonnollisen tilan kautta. == Elämä == Gregorios Palamas syntyi vuonna 1296 anatolialaiseen aatelisperheeseen. Jo nuorena miehenä hän meni luostariin Athos-vuorelle, jossa hän tutustui lähemmin hesykasmiin, aiheeseen, jota hän myöhemmin opetti ja josta hän kirjoitti paljon. Vuonna 1347 hänet valittiin Thessalonikin arkkipiispaksi, mutta tehtävän hän saattoi ottaa vastaan vasta vuonna 1350. Poliittinen tilanne oli tuolloin vaikea ja pyhä Gregorioskin joutui välillä turkkilaisten kiinniottamaksi ja he heittivät Gregorioksen vankilaan vuodeksi. Pyhä Gregorios puolusti ortodoksisuutta Barlaam Kalabrialaisen opetusta vastaan. Barlaam korosti filosofista tietoa Jumalan tuntemisen välineenä ja piti rukousta ajan tuhlauksena. Vuonna 1341 koolle kutsuttu kirkolliskokous tuomitsi Barlaamin harhaoppiseksi. Ortodoksinen kirkko pitää Gregoriosta pyhänä ja yhtenä kirkkoisistä. Ortodoksinen kirkko muistelee häntä vuosittain kahtena muistopäivänä; kiinteä muistopäivä on marraskuun 14. päivä ja toinen seuraa pääsiäisaikaa ja on Suuren paaston toisena sunnuntaina, jota nimitetäänkin pyhän Gregorios Palamaksen sunnuntaiksi. == Teokset == * Pääluvut fysiikasta, teologiasta, moraalista ja käytännöstä * Hesykasteista * Mielen hiljaisuudesta * Kolme lyhyttä lukua rukouksesta ja sydämen puhtaudesta * Kristuksen lain eli uuden liiton 10 käskyä * Prosopoeiae * Dialogi Teofaneksen kanssa * Pyhän Pietari Athoslaisen elämä == Kirjallisuutta == === Suomennetut teokset === * * * * == Aiheesta muualla == * Pyhä Gregorios Palamas. Ortodoksi.net. Luokka:Bysanttilaiset filosofit Luokka:Kirkkoisät Luokka:Pyhät Luokka:Vuonna 1296 syntyneet Luokka:Vuonna 1359 kuolleet
Forssan Seudun Puhelin

Forssan Seudun Puhelin Oy (FSP) oli Lounais-Hämeessä toiminut puhelinyhtiö, jonka toimialueeseen kuuluivat Forssan kaupungin lisäksi Humppilan, Jokioisten ja Tammelan kunnat. Puhelinyhteyksien lisäksi FSP tarjosi datapalveluita, kuten kiinteitä Internet-yhteyksiä. Yhtiön historia alkoi vuodesta 1919. Tuolloin paikallisen liikemiesyhdistyksen aloitteesta perustettiin silloinen Forssan puhelinosuuskunta. Asukkaita FSP:n toimialueella on n. 33 500\. FSP lakkasi olemasta itsenäisenä yhtiönä vuoden 2010 aikana sen fuusioituessa Salon Seudun Puhelimen kanssa. Uusi yhtiö käytti nimeä SSP-yhtiöt kesäkuuhun 2014 asti, jolloin uudeksi nimeksi otettiin Lounea Oy. Perinteisen puhelintoiminnan tuottaminen on ollut FSP:n tärkein liiketoiminta-alue aina 80-luvun lopulle saakka. 1990-luvulla toiminta on laajentunut voimakkaasti matkapuhelinpuolelle sekä tietoverkkopalvelujen rakentamiseen. FSP:llä oli oma Internet-palvelu SurffiNet, jonka markkinaosuus toimialueella on kaksi kolmasosaa. Myös SSP-yhtiöt käytti SurffiNet-brändiä ja Lounea Oy on jatkanut sen brändin käyttöä. Yhtiö työllisti noin 65 henkeä. FSP oli osa vanhaa Finnet-liittoa, mutta irtautui siitä vuonna 2002, ja toimi sen jälkeen "villinä" operaattorina. FSP liittyi uudelleenjärjesteltyyn Finnet-liittoon lokakuussa 2007. ==Lähteet== ==Aiheesta muualla== * Forssan Seudun Puhelin Oy Luokka:Finnet-yhtiöt Luokka:Forssalaiset yritykset
RoboCop (videopeli)

RoboCop on Data Eastin ja Oceanin vuonna julkaisema kolikkopeli, joka käännettiin lukuisille tietokoneille ja pelikonsoleille. Peli pohjautuu samannimiseen Paul Verhoevenin ohjaamaan RoboCop elokuvaan. == Perustietoa == Peli on sivulta katsottua tasohyppely ja shoot 'em up räiskintää, jossa pelaajan on tapettava hyökkääviä rikollisia. Kuoleminen palauttaa pelaajan tason alkupisteeseen tai pelaaja kuolee lopullisesti, jolloin hänen on aloitettava peli kokonaan alusta tai jatkettava aiemmin säilytetystä tilanteesta. Monissa käännöksissä pelaajalla on vain yksi elämä, eikä säilytysmahdollisuutta ole. Varsinaisten jaksojen välissä on monissa käännöksissä bonustasoja, joissa esimerkiksi ammutaan maalitauluja, rikollisia tai yritetään tunnistaa poliisien tietokoneen avulla rikollisen kasvoja. Pelin käännöksissä on nähty olevan useita pelattavuudelle haitallisia ominaisuuksia, ja monien versioiden teknistä toteutusta on pidetty keskinkertaisena tai huonona. Peli myi kuitenkin suhteellisen hyvin ilmeisesti elokuvan saaman suosion takia. Pelille julkaistiin jatkoksi RoboCop 2, RoboCop 3 ja Robocop vs. The Terminator videopelit. RoboCop 2 oli samantyyppinen kuin edeltäjänsä, mutta muut jatko-osat olivat pelinä varsin erityyppisiä. RoboCop 3 taas perustui vektorigrafiikkaan. Suomessa Niko Nirvi, joka piti itse elokuvaa "vuosikymmenen toimintaelokuvana", arvosteli RoboCop-pelin Commodore 64 -version MikroBitti-lehden numerossa 2/1989, ja antoi sille hyvin huonon arvion. Saman lehden Nordic sen sijaan innostui pelistä. == Aiheesta muualla == * Luokka:Vuoden 1988 videopelit Luokka:Kolikkopelit Luokka:Atari ST -pelit Luokka:Game Boy -pelit Luokka:Amiga-pelit Luokka:Commodore 64 -pelit Luokka:Apple II -pelit Luokka:DOS-pelit Luokka:MSX-pelit Luokka:Nintendo Entertainment System -pelit Luokka:ZX Spectrum -pelit Luokka:Amstrad CPC -pelit Luokka:TRS-80 Color Computer -pelit Luokka:Ampumapelit Luokka:Tasohyppelyt Luokka:RoboCop-videopelit
FSP

FSP voi tarkoittaa ainakin seuraavia: * FSP Finnish Steel Painting, pintakäsittelyyn ja korroosionestoon erikoistunut yritys * Forssan Seudun Puhelin (FSP), Lounais-Hämeessä toiminut puhelinyhtiö * Finlands svenska pingstsamfund (FSP), helluntaiherätykseen lukeutuva kirkkokunta.
Åbo Akademis Studentkår

Åbo Akademis Studentkår (ÅAS) perustettiin vuonna 1919 valvomaan Åbo Akademin opiskelijoiden etuja. ÅAS on yksi Suomen vanhimmista ylioppilaskunnista ja on toinen Suomen kahdesta täysin ruotsinkielisestä ylioppilaskunnasta, toinen on Svenska Handelshögskolans Studentkår. ÅAS toimii pääsääntöisesti Turussa, mutta sillä on toimintaa myös Vaasassa, sillä yksi Åbo Akademin tiedekunnista sijaitsee siellä. ÅAS:lla on noin 5200 jäsentä, joista noin viidennes opiskelee Vaasassa. ÅAS:sta käytetään myös usein nimeä Kåren. Kåren ei tosin välttämättä aina tarkoita ÅAS:ää instituutiona, vaan voi myös viitata ylioppilaskunnan Turun Hämeenkadulla sijaitsevaan Kåren-nimiseen rakennukseen tai Restaurang Kåreniin, joka toimii samoissa tiloissa. == Organisaatio == ÅAS:n toiminta jakautuu kahteen sektoriin, edunvalvontasektoriin ja taloussektoriin. Edunvalvontasektori harjoittaa perinteistä ylioppilaskuntatoimintaa, ja sen korkein päättävä elin on edustajisto, jonka 25 jäsentä valitaan joka toinen vuosi. Toimeenpaneva valta on hallituksella. Edustajisto valitsee vuosittain hallituksen sekä valiokunnat. Valiokuntia on useilla eri toimialoilla ja ne valmistelevat ehdotuksia ja auttavat hallitusta ja edustajistoa linjanvedossa. Edunvalvontasektori valitsee myös sihteeristön sekä taloussektorin johdon. Myös yhteydenpito kaikkiin ÅAS:n alayhdistyksiin kuuluu edunvalvontasektorille. Taloussektori huolehtii ÅAS:n liiketaloudellisesta toiminnasta, johon kuuluu muun muassa ylioppilasruokaloita ylläpitävä yhtiö Kb Gadolinia, Kåren-rakennuksen hallinta ja ylläpito, sekä muutamat vuokra-asunnot eri puolilla Turkua. ÅAS:llä on myös toinen ylioppilastalo, Vaasan Havtornen. == Lähteet == == Aiheesta muualla == * Åbo Akademis Studentkår Luokka:Ylioppilaskunnat Luokka:Åbo Akademi
Manchester (New Hampshire)

Manchester on kaupunki New Hampshiren osavaltiossa Yhdysvalloissa. Manchester on Uuden-Englannin pohjoisosien suurin kaupunki ja sen asukasluku oli vuoden 2010 väestönlaskennan mukaan 109 565\. Kaupunki perustettiin 1700-luvulla ja se rakentui alun perin tekstiiliteollisuuden ympärille. ==Maantiede== Manchester sijaitsee New Hampshiren osavaltiossa Yhdysvaltojen Uuden-Englannin alueella. Manchester on suurin Uuden-Englannin kolmen pohjoisen osavaltion kaupungeista. Kaupunki sijaitsee Merrimackjoen varrella ja matkaa Massachusettsin rajalle etelässä on noin 32 kilometriä. Matkaa Bostoniin on noin 100 kilometriä. Kaupungin alue on osa laaksoa, jota ympäröivät metsät ja järvet. Lähistöllä sijaitsevat myös Amoskeagin vesiputoukset. Kesät alueella ovat tyypillisesti leutoja ja talvet pitkiä ja lumisia. Säähän vaikuttavat luoteesta puhaltavat tuulet. ==Historia== Ennen eurooppalaisten saapumista nykyisen Manchesterin alueella eli pennacook-heimon intiaaneja. Intiaanit tunsivat alueen hyvänä kalastusseutuna. Eurooppalaisia kauppiaita ja turkismetsästäjiä alkoi saapua paikalle 1700-luvun alussa ja asutus paikalle perustettiin vuonna 1722. Pian tajuttiin, että Amoskeagin putouksia saatettiin hyödyntää vesivoiman lähteenä teollisuudessa. Yhdysvaltojen ensimmäisiin lukeutuvat tekstiilitehtaat rakennettiin vuonna 1805 ja nykyisen nimensä Manchester sai englantilaisen Manchesterin teollisuuskaupungin mukaan vuonna 1810. Amoskeag Manufacturing Company tuotti huipussaan miljoonia metrejä kangasta viikoittain ja työllisti 17 000 henkilöä. Yritys työllisti myös tuhansia kanadanranskalaisia siirtolaisia. Manchesterin teollisuus kärsi rajusti 1930-luvun suuresta lamasta ja myös kilpailusta halvemman työvoiman kanssa etelävaltioissa. Amoskeag Manufacturing Company ajautui konkurssiin vuonna 1935, mutta joukko liikemiehiä pelasti yrityksen muuttaen sen nimen Amoskeag Industries. Samalla kaupungin teollisuutta monipuolistettiin. Manchester kasvoi New Hampshiren suurimmaksi kaupungiksi 1980-luvulla. ==Talous== Teollisella tuotannolla on edelleen merkitystä Manchesterin taloudelle, joskaan kaupunki ei enää ole riippuvainen vain tekstiiliteollisuudesta. Paikallisiin teollisuuden tuotteisiin kuuluvat nykyään esimerkiksi lentokoneiden ja autojen osat, sekä elektroniset laitteet. Huomattavin osa taloutta ovat nykyisin finanssialan palvelut. Kotitalouksien keskimääräiset vuosittaiset ansiot Manchesterissa aikavälillä 2012–2016 olivat 54 899 USD ja henkilöä kohden 28 721 USD. 14,6 % väestöstä eli köyhyysrajan alapuolella. ==Väestö== Manchesterin asukasluku oli vuoden 2010 väestönlaskennan mukaan 109 565 ja vuoden 2017 arvion mukaan 111 196\. Kaupungin asukkaista 86,3 % oli taustaltaan valkoisia, 4,9 % afroamerikkalaisia, 8,9 % latinoja mistä tahansa rodusta ja 4,8 % aasialaisia. 19,8 % kaupungin asukkaista puhui kotonaan jotakin muuta kieltä, kuin englantia ja 13,2 % kaupungin asukkaista oli syntynyt ulkomailla. == Lähteet == == Aiheesta muualla == Luokka:New Hampshiren kaupungit
Karen Grassle

Karen Grassle (s. 25. helmikuuta 1942 Berkeley, Kalifornia) on yhdysvaltalainen näyttelijä ja teatterinjohtaja. Hänet tunnetaan parhaiten roolistaan televisiosarjassa Pieni talo preerialla, jossa hän näytteli Ingallsin perheen äitiä, Caroline Ingallsia. Grasslen äiti toimi ravintolajohtajana ja isä huoltoasemanhoitajana. Hän valmistui high schoolista vuonna 1960. Opiskeluaikanaan hän toimi oppilaskunnan varapuheenjohtajana. Hän pääsi opiskelemaan Kalifornian yliopistoon Berkeleyyn pääaineenaan englanti, mutta hän vaihtoi pääaineekseen näyttelemisen. Hän valmistui yliopistosta 1964 ja sai stipendin Lontoon Royal Academy of Dramatic Artiin, jossa hänestä tuli ääniosaston johtaja. Grasslen ensimmäinen varsinainen näyttelijäntyö New Yorkissa oli näytelmässä Gingham Tree, ja hän otti taiteilijanimekseen Gabriel Tree. Taiteilijanimellään hän osallistui myös Michael Landonin valvomiin koe- esiintymisiin tavoitteenaan Caroline Ingallsin rooli. Grassle sai osan 48 hakijan joukosta. Landon sai Grasslen kuitenkin käyttämään oikeaa nimeään. Pientä taloa preerialla kuvattiin kahdeksan tuotantokauden ajan, vuosina 1974–1982, ja Grassle esiintyi sarjassa vakituisesti siihen saakka. Vuonna 1983 hän esiintyi samassa roolissa vielä Pieni talo -sarjan päätösjaksossa ”The Last Farewell” (”Viimeiset jäähyväiset”). Grassle oli naimisissa Leon Russomin kanssa, mutta erosi tästä ja meni naimisiin James Allen Radfordin kanssa vuonna 1982, ja he muuttivat Kentuckyyn. Grassle jatkoi näyttelemistä teatterissa, ja myöhemmin hänestä tuli yksi Sante Fe’s Resource Theatre Companyn perustajista ja sen taiteellinen johtaja. Erottuaan Radfordista vuonna 1987 Grassle muutti tyttärensä kanssa takaisin Kaliforniaan. == Filmografia: Suomessa esitetty == * Presidentin rakastajatar (1978) – Donna Morton * Lemmenlaiva (vieraileva näyttelijä) – Paula (kolme jaksoa 1981) * Pieni talo preerialla (1974–1983) – Caroline Quiner Ingalls * Pimeyden jälkeen (1985) – Ellen Foster Holland * Murhasta tuli totta (vieraileva näyttelijä) – Fay Hewitt (1988); Christine Stoneham (1987) == Aiheesta muualla == * *What ever happened to Karen Grassle? Morty’s TV. Luokka:Yhdysvaltalaiset näyttelijät Luokka:Vuonna 1942 syntyneet Luokka:Elävät henkilöt
Lauren

Laureano Bisan-Etame Mayer, pelaajanimeltään Lauren, (s. 19. tammikuuta 1977 Londi Kribi, Kamerun) on kamerunilainen jalkapalloilija. Laurenin pelipaikka oli puolustaja. == Seurajoukkueura == 180 senttimetriä pitkä Lauren aloitti uransa Utrerassa Espanjassa vuonna 1995. Seuraavana vuonna hän siirtyi Primera Divisiónin Sevilla FC:n organisaatioon, mutta sai peliaikaa vain kakkosjoukkueessa. Kaudelle 1997/1998 siirtyi espanjalaiseen Segunda Divisiónin Levanteen. Onnistuneen kauden jälkeen Primera Divisiónin Mallorca kiinnostui Laurenista ja hankki hänet kesällä 1998. Lauren löi itsensä läpi Espanjassa Mallorcan joukkueessa muun muassa voittamalla Espanjan supercupin syksyllä 1998. Kahden Mallorcassa pelaamansa kauden jälkeen Lauren siirtyi vuonna 2000 lontoolaiseen Arsenaliin Englantiin 7,2 miljoonalla punnalla. Arsenalissa Lauren on voittanut kaksi Englannin-mestaruutta, kolme FA Cupia ja yhden Charity Shield -mestaruuden. Tammikuussa 2007 Arsenalin manageri Arsène Wenger myi hänet Portsmouthiin. == Maajoukkueura == Kamerunin maajoukkueessa Laurenin parhaat saavutukset ovat olympiakulta Sydneystä 2000 sekä Afrikan- mestaruus vuodelta 2000 ja vuodelta 2002. Lauren valittiin vuoden 2000 Afrikan-mestaruusturnauksessa turnauksen parhaaksi pelaajaksi. Lauren on myös esiintynyt jalkapallon MM-kisoissa Kamerunin maajoukkueessa vuoden 1998 sekä vuoden 2002 turnauksissa; jälkimmäisessä hän pelasi Kamerunin kaikki kolme ottelua alusta loppuun. == Saavutukset == === Kamerun === *Olympiakulta: 2000 *Afrikan mestaruus: 2000, 2002 === RCD Mallorca === *Espanjan Supercup mestaruus: 1998 === Arsenal === *Englannin Valioliiga mestaruus: 2001/2002, 2003/2004 *Englannin FA Cup mestaruus: 2002, 2003, 2005 == Lähteet == == Aiheesta muualla == *Lauren Yahoo! Sportin tietokannassa Luokka:Kamerunilaiset jalkapalloilijat Luokka:Kamerunilaiset olympiavoittajat Luokka:Jalkapallon Afrikan mestarit Luokka:Vuonna 1977 syntyneet Luokka:Elävät henkilöt
Karakteristinen polynomi

Karakteristinen polynomi on neliömatriiseihin liittyvä käsite. Tämä polynomi sisältää useita matriisiin liittyviä ominaisuuksia, huomattavampina matriisin ominaisarvot, determinantti sekä jälki. ==Lähtökohta== Annetulle neliömatriisille A on löydettävä polynomi, jonka juuret ovat A:n ominaisarvot. ==Päädiagonaalimatriisi== Päädiagonaalimatriisille eli lävistäjämatriisille A karakteristinen polynomi on helppo määritellä: jos lävistäjäalkiot ovat muotoa a_i, missä i=1,...,n, niin karakteristinen polynomi on muotoa :p_A(t)=(t - a_1)(t - a_2)(t - a_3)...(t - a_n)\, Tämä siksi, että lävistäjäalkiot ovat matriisin ominaisarvot. ==Yleinen tapaus== Yleisen n\times n-neliömatriisin A tapauksessa voidaan menetellä seuraavasti. Kerroinkunnan alkio (luku) \lambda on matriisin A ominaisarvo, jos ja vain jos on olemassa sellainen vektori (ominaisvektori) \vec{v} e\vec{0}, että :A\vec{v} = \lambda\vec{v}, eli :(\lambda I-A)\vec{v} = \vec{0}, missä I on yksikkömatriisi. Koska vektori \vec{v} on nollasta eroava, on matriisin (A - \lambda I) oltava singulaarinen, jolloin sen determinantti on 0. Tämän determinantista saadun polynomin \det(tI - A) juuret ovat A:n ominaisarvoja. Ominaisarvot löydetään siis polynomiyhtälön :\det(tI - A) = 0\, ratkaisuina. Koska funktio on polynomifunktio, on vaadittu karakteristinen polynomi löydetty. ==Formaali määritelmä== Olkoon K kunta ja A K-kertoiminen n\times n -matriisi. Matriisin A karakteristinen polynomi p_A(t) on määritelmän mukaan :p_A(t) = \det(tI-A)\,, missä I on n\times n yksikkömatriisi. Tämä on todellakin polynomi, sillä determinantti on määritelty summaksi matriisin alkioiden tuloista. Toisinaan määritellään karakteristinen polynomi kaavalla \det(A-tI). Tästä saadaan alkuperäinen määritelmä kertomalla polynomi luvulla \pm 1. ==Esimerkki== Lasketaan matriisin :A=\begin{pmatrix} 2 & 1\\\ -1& 0 \end{pmatrix}. karakteristinen polynomi. Tällöin on laskettava seuraavan matriisin determinantti: :\det(t I-A) = \det \begin{pmatrix} t-2&-1\\\ 1&t; \end{pmatrix}. Tämä determinantti on :(t-2)t - 1\cdot(-1) = t^2-2t+1.\,\\! Tämä on A:n karakteristinen polynomi, missä t on matriisin ominaisarvo. == Kirjallisuutta == * * Luokka:Lineaarialgebra
Tan Dun

Tan Dun (, s. 18. elokuuta 1957) on kiinalainen säveltäjä, joka on teoksissaan yhdistellyt kiinalaista ja länsimaista taidemusiikkia. Hän voitti vuonna 1998 Grawemeyer-palkinnon teoksellaan Marco Polo ja vuonna 1996 Glenn Gould -säätiön City of Toronto - Glenn Gould International Protégé Prize in Music -palkinnon. Hän on voittanut myös Oscar-palkinnon tekemästään musiikista elokuviin Hero ja Hiipivä tiikeri, piilotettu lohikäärme. Tan Dun syntyi Simaon kylässä Hunanin provinssissa. Hän liittyi nuorena valtion tukemaan perinteistä kiinalaista oopperaa esittävään ryhmään. Myöhemmin hän opiskeli muun muassa Toru Takemitsun johdolla Kiinan konservatoriossa ja myöhemmin vuodesta 1985 New Yorkissa Columbian yliopiston tohtoriohjelmassa Chou Wen- chungin johdolla. New Yorkissa Tan tutustui modernistisiin säveltäjiin kuten Philip Glassiin, John Cageen, Meredith Monkiin ja Steve Reichiin. Tanin teoksissa käytetään usein uusia ja orgaanisia soittimia: esimerkiksi hänen teoksessaan Matteuksen vesipassio ääniä synnytetään vesiastioissa perinteisten lyömäsoittimien rinnalla. Paperikonsertossa ääniä synnytetään vain paperia käsittelemällä. ==Levytyksiä== * Netherlands RCO, Stephen Bryant, Alexandra Montano: Marco Polo, Sony, 1997 * The Helsinki Philharmonic,Muhai Tang, Kari Kropsu: Out of Peking Opera and More, Ondine, 1998 * Berlin RIAS Chamber Chorus, Stephen Bryant, Maya Beiser: Water Passion after St. Matthew, Sony, 2002 ==Aiheesta muualla== * Tan Dunin viralliset kotisivut * Sony Classical: Tan Dun * Radio86.fi: Tan Dun saa veden ja paperin soimaan Luokka:Kiinalaiset säveltäjät Luokka:Grammy-palkinnon saajat Luokka:Oscar-palkinnon saajat Luokka:Vuonna 1957 syntyneet Luokka:Elävät henkilöt
Symmetrinen matriisi

Symmetrinen matriisi on matriisi, joka on itsensä transpoosi. Siten A on symmetrinen jos :A^\textrm{T} = A\,, jolloin A:n on tietysti oltava neliömatriisi. Symmetrisen matriisin alkiot sijaitsevat symmetrisesti päädiagonaalin suhteen. Jos matriisin alkioita merkitään A = (aij), on :a_{ij} = a_{ji}\, kaikilla indekseillä i ja j. Esimerkiksi seuraava 3×3-matriisi on symmetrinen: :\begin{bmatrix} 1 & 2 & 3\\\ 2 & -4 & 5\\\ 3 & 5 & 6\end{bmatrix} Kaikki lävistäjämatriisit ovat symmetrisiä, sillä kaikki niiden alkiot, jotka eivät ole lävistäjällä, ovat nollia. Matriisia sanotaan vinosymmetriseksi (engl. skew symmetric) jos sen vastamatriisi on A:n transpoosi eli :A^T = -A\,. Symmetrisillä matriiseilla, ja niitä vastaavilla lineaarikuvauksilla, on muutama erittäin tärkeä ominaisuus: #Symmetrisen matriisin kaikki ominaisarvot ovat reaalisia. #Symmetrisen matriisin eri ominaisarvoihin liittyvät ominaisvektorit ovat ortogonaalisia. #Symmetrisen matriisin ominaisvektoreista voidaan muodostaa vektoriavaruuden \mathbb{R}^n ortonormaali kanta. Näillä ominaisuuksilla on keskeinen asema monissa sovelluksissa, esimerkiksi kvanttimekaniikassa. == Lähteet == ==Kirjallisuutta== * luokka:Matriisit